钦定古今图书集成/明伦汇编/氏族典/第353卷 > 《廖用贤尚友录》 > 仇博
## 钦定古今图书集成/明伦汇编/氏族典/第353卷 > 《廖用贤尚友录》 > 仇博

按《万姓统谱》：博字彦文，新安人。质敏博学，善属文。父
著知梓州，尝建至乐堂，博年十三，作记。东坡见而奇
之，抚其背曰：“后生可畏。”后应举不第，慨然泛舟溯采
石，谒李白祠，与之对饮，诔之以文。有曰：“不知我者谓
我狂且逸，知我者谓与君不同时。饮罢别君去，长江
吞天红日沉。”尝作《雪中失白马诗》。